Keskustelu:Perustuslaillisten riemumarssi

message: Sivu sopisi paremmin Wikiaineistoon. Tekijänoikeustilanne pitää kuitenkin varmistaa. --Geohakkeri (keskustelu) 7. heinäkuuta 2019 kello 15.45 (EEST)
replies: text: Jep Wikiaineistoon kuluu--Superkissan (keskustelu) 13. heinäkuuta 2019 kello 20.28 (EEST)
replies: text: :Sanoituksen voi siirtääkin Wikiaineistoon, mutta kyllä itse artikkeli voi tänne jäädä. Tunnettuna klassikkotyöväenlauluna tämä on merkittävä aihe; tietosanakirjasisältöä voisi toki olla enemmän, mutta kyllä tuo johdantokappale minusta HOK-pituuden ylittää. --Risukarhi (keskustelu) 13. heinäkuuta 2019 kello 20.56 (EEST)
replies: text: ::Täydensin vähän artikkelia. --Risukarhi (keskustelu) 15. heinäkuuta 2019 kello 15.21 (EEST)

text: Netistä en onnistunut löytämään tietoa laulun sanoittajan Kalle Jousisen kuolinvuodesta. Google-haku osoittaa, että Forssan Lehdessä on ollut vuosina 2017 ja 2018 häneen liittyviä lehtijuttuja, jotka ovat maksumuurin takana Lehtiluukku.fi-sivustolla (jos jollakulla on sinne tunnukset, niin tässä, tässä, tässä ja tässä numerossa pitäisi olla ainakin jotain mainintoja). Kun Jousisen syntymävuosi on 1852, niin lienee epätodennäköistä, että hän olisi ollut enää elossa vuonna 1949 (jolloin hän olisi ollut vähintään 96-vuotias), mutta mahdotonta se ei tietysti ole. --Risukarhi (keskustelu) 16. heinäkuuta 2019 kello 14.24 (EEST)
replies: text: :Vilaisin noi vuoden 2018 Forssan lehdet epressistä ja 21.9. ja 26.9. -lehdissä on mainos Lounais-Hämeen Kotiseutu- ja Museoyhdistyksen vuosikirjasta 2018 jossa Ilkka Konosen kirjoitus Kalle Jousinen ja laulu joka jäi elämään ja sitten 2.10. on tämän Ilkka Konosen kolumni (kuvakaappaus muutaman päivän täällä). Tuon kolumnin perusteella Kallen poika Lauri Jousisesta on artikkeli (:ru:Йоусинен, Лаури Карлович) ru-wikissä. 11.7.2017 päivän lehti ei näy enää epressissä, olisi näkynyt vielä parisen viikkoa sitten. --Anr (keskustelu) 19. heinäkuuta 2019 kello 21.26 (EEST)
replies: text: ::Tarkemmat elämäkertatiedot löytynevät sitten tuosta vuosikirjasta, jos joku jaksaa sen vielä etsiä käsiinsä (sen voisi varmaan joka tapauksessa lisätä kirjallisuudeksi Jousisen artikkeliin). Sitä odotellessa pitänee luottaa MyHeritagen tietoihin, tosin Wikipedian lähteeksi se ei kai kelvanne. --Risukarhi (keskustelu) 19. heinäkuuta 2019 kello 23.06 (EEST)

text: Jos muuten tässä mainittu on sama henkilö, niin oikea nimi saattaa olla Kaarle Jousinen. --Risukarhi (keskustelu) 16. heinäkuuta 2019 kello 14.29 (EEST)
replies: text: :Löysin Entisajan Forssaa ja forssalaisia -nimisestä kirjasta maininnan, että Kalle Jousisen alkuperäinen sukunimi on ollut Åmark. Hän lienee siis tällä Myheritage-sivulla mainittu Carl Viktor Marianpoika Jousinen, ent. Åmark, koska syntymävuosi 1852 täsmää. Tuon mukaan hän olisi kuollut 92-vuotiaana vuonna 1945. Laulun sanat ovat siis ilmeisesti olleet tekijänoikeuksista vapaat vuoden 2016 alusta alkaen. --Risukarhi (keskustelu) 19. heinäkuuta 2019 kello 20.38 (EEST)

text: Siirsin sanat Wikiaineistoon ja otin tästä artikkelista Poistokeskustelu-mallineen pois tarpeettomaksi käyneenä. Keskustelua Jousisesta voi jatkaa sivulla Keskustelu:Kalle Jousinen. --Risukarhi (keskustelu) 21. heinäkuuta 2019 kello 01.14 (EEST)
thread_title:  Poistokeskustelu